Landsretten ændrer familierettens dom i sag om, hvorvidt den fælles forældremyndighed opretholdes samt fordeling af samvær til, at barn skal have overvåget samvær med far
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 28. april 2022

Sagen er behandlet for lukkede døre.

Sag BS-3743/2022-OLR
(15. afdeling)

Far
(advokat Mie Sønder Koch)

mod

Mor
(beskikket advokat Troels Kock Nielsen)

Københavns Byret har den 19. januar 2022 afsagt dom i 1. instans (sag BS-
27951/2021-KBH).

Landsdommerne Kåre Mønsted, Anne Thalbitzer og Lene Conrad (kst.) har del-
taget i ankesagens afgørelse.

Påstande
Appellanten, Far, har nedlagt endelig påstand om, at der fastsæt-tes 10
overvågede samvær mellem Far og Barn, Født 2015, i Familieretshuset.
Samværene skal have en varighed på op til 1 ½ time og fastsættes efter
Familieretshusets nærmere bestemmelse.

Indstævnte, Mor, har påstået dommen stadfæstet.

Forklaringer
Parterne har afgivet supplerende forklaring.



/

2

Far har forklaret, at hans mor og søskende fortsat bor i Land. Han har senest
været i Land i 2019. Hvis han ikke får samvær med Barn, vil han flytte til Land,
når han har færdiggjort sin uddannelse i september måned. Han har fået en
lejlighed i By 6 på 64 m2, som han overtager i juni måned.

Han var i perioden op til skilsmissen i krise, fordi hans familie i Land pres-sede
på for at få ham til at sende penge, ligesom han og Mor havde mistet to børn.
Mor og Barn oplevede ham i denne periode som sur, og han kan også godt have
sparket til ting og tilsvarende, men han har aldrig været voldelig over for dem.

I forbindelse med sit studie har han lært om konfliktnedtrapning, hvilket har
hjulpet ham meget. Han har også haft samtaler med en rådgiver på mandecen-
tret. Han har endvidere solgt en bil, hvilket har løst de økonomiske problemer i
relation til familien i Land. Han har det derfor væsentlig bedre i dag.

Han og Mor har ikke haft kontakt med hinanden siden byretssagen, og han har
heller ikke set Barn.

Han er indstillet på at lade Mor have fuld forældremyndighed for at gøre hende
tryg. For ham er det vigtigst, at han får samvær med Barn. Da han og Barn ikke
har set hinanden i to år, er han også indstillet på, at samværene skal være
overvågede, så Barn kan lære ham bedre at kende.

På længere sigt håber han, at han og Mors familie kan samarbejde omkring
overleveringerne ved samvær. Han har på nuværende tidspunkt kontakt med
Mors søster. Mors søster har også kontakt til hans søster, og Mors søster har
overfor hende givet udtryk for, at hun gerne vil hjælpe med overleverin-gerne.

Mor har forklaret, at hendes personlige forhold er uæn-drede. Barn går fortsat i
børnehave.

Far var voldelig under deres forhold. Det er rigtigt, at Fars familie ofte rin-gede
til Far, og at de undertiden bad om at få tilsendt penge. Alle Fars penge gik til at
bygge et hus i Land, så det var hende, der betalte for det, de selv skulle bruge.
Når Far blev sur, kunne man ikke komme i kontakt med ham. Hun har ikke
anmeldt Far for vold, men hun har været i kontakt med politiet, der dog ikke
kunne tage mod en anmeldelse, da der ikke var nogle mærker.

Hun kan ikke se, hvordan der skulle kunne være overvåget samvær. Hun og
hendes familie er fortsat bange for Far, og de vil ikke kunne aflevere Barn



/

3

til overvåget samvær. Hun kender ikke til, at hendes søster har kontakt til Far
eller hans søster. Hendes søster har blokeret Far på telefonen.

Barn har glemt sin far og husker kun de dårlige ting om ham. Barn trives godt i
dag, og han taler aldrig om sin far. Hun og Barn har senest kigget i bogen med
fotografier af Far for omkring en måned siden. Far kan ikke tage vare på Barn.
Det vil gå ud over Barn, hvis der skal være samvær, da der nu er gået så langt tid,
siden de har set hinanden. Far har tidligere sagt nej til overvåget samvær.

Landsrettens begrundelse og resultat
Far har efter sin endelige påstand for landsretten ikke anket den del af
familierettens dom, hvoraf det fremgår, at Mor har eneforældremyndigheden over
Barn. For landsretten drejer sagen sig derfor alene om, hvorvidt Barn skal have
overvåget samvær med sin Far.

Det følger af forældreansvarslovens § 19, stk. 1, at barnets forbindelse til begge
forældre skal søges bevaret ved, at barnet har ret til samvær med den forælder,
som barnet ikke har bopæl hos. Bestemmelsen bygger på, at det som udgangs-
punkt er bedst for et barn at have kontakt til begge sine forældre, jf. forældre-
ansvarslovens § 4.

Det fremgår af sagen, at Barn ikke har haft kontakt med sin Far, i omkring to år.
Med henblik på at sikre, at der genetableres og op-retholdes en vis kontakt
mellem far og søn på en for Barn skånsom må-de, og da der ikke er fremkommet
oplysninger, der taler herimod, finder lands-retten, at der over en periode på ét år
skal etableres 10 overvågede samvær efter Familieretshusets nærmere
bestemmelse.

Landsretten tager derfor Fars påstand til følge som nedenfor be-stemt.

THI KENDES FOR RET:

Familierettens dom ændres således, at Barn over en periode på ét år skal have
overvåget samvær med Far i alt 10 gange.

Familieretshuset fastsætter tidspunkt, varighed og sted for hvert samvær.

Ingen af parterne betaler sagsomkostninger for landsretten til den anden part eller
til statskassen.



/